|  |  |  |
| --- | --- | --- |
|  | 2023-2024 PUBLIC RELEASE NATIONAL SCHOOL LUNCH AND BREAKFAST PROGRAMS, SPECIAL MILK PROGRAM |  |

This is the public release that we will send to: (*Names of news media, community and grassroots organizations, and major employers contemplating layoff*)

sent on (*Mo./Day/Yr*.)

**RELEASE STATEMENT**

Lub (*Name of School Food Authority*) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_hnub no tau tshaj tawm nws tsab cai rau cov me nyuam uas them tsis taus cov nqi pluas noj kom puv ntoob uas muab los ntawm National School Lunch Program thiab School Breakfast Program los yog cov mis nyuj (milk) rau cov me nyuam kawm ntawv uas qhov kev pab cuam Special Milk Program muab rau lawv. Txhua lub tsev kawm ntawv thiab qhov chaw ua hauj lwm nruab nrab (central office) muaj ib daim luam ntawm tsab cai no, uas leej twg xav pom los yeej muab los saib tau.

Cov neeg hauv tsev neeg thiab cov nyiaj tau los nram qab no yuav muab los siv rau ntawm qhov muaj feem tau txais kev pab rau qhov no. Cov me nyuam uas lawv tsev neeg cov nyiaj tau los txhua xyoo nyob rau ntawm los yog qis tshaj theem uas pom ntawm no yuav muaj feem tau txais pluas noj thiab mis nyuj dawb thiab txo tus nqi yog hais tias tus me nyuam kawm ntawv tsis tau lub tsev kawm ntawv qhov kev pab rau pluas su los yog pluas tshais.

# TSEV NEEG COV NYIAJ TAU LOS Rau Ntawm Qhov Txiav Txim Muaj Feem Tau Txais Kev Pab Pluas noj los yog Mis Nyuj Dawb thiab Txo Tus Nqi

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | THEEM COV NYIAJ TAU LOS TXHUA XYOO | | | | THEEM COV NYIAJ TAU LOS TXHUA HLI | | | |
| **Tsev Neeg  Cov Neeg (Hauv Lub Tsev)** |  | **Tau Noj Dawb**  *Yuav tsum nyob rau ntawm los yog qis dua tus lej teev hauv qab no* |  | **Txo Tus Nqi**  *Yuav tsum nyob rau ntawm los yog qis dua tus lej teev hauv qab no* |  | **Tau Noj Dawb**  *Yuav tsum nyob rau ntawm los yog qis dua tus lej teev hauv qab no* |  | **Txo Tus Nqi**  *Yuav tsum nyob rau ntawm los yog qis dua tus lej teev hauv qab no* |
| 1 |  | $18,954 |  | $ 18,954.01 thiab $26,973 |  | $ 1,580 |  | $1,580.01 thiab $2,248 |
| 2 |  | 25,636 |  | 25,636.01 thiab 36,482 |  | 2,137 |  | 2,137.01 thiab 3,041 |
| 3 |  | 32,318 |  | 32,318.01 thiab 45,991 |  | 2,694 |  | 2,694.01 thiab 3,833 |
| 4 |  | 39,000 |  | 39,000.01 thiab 55,500 |  | 3,250 |  | 3,250.01 thiab 4,625 |
| 5 |  | 45,682 |  | 45,682.01 thiab 65,009 |  | 3,807 |  | 3,807.01 thiab 5,418 |
| 6 |  | 52,364 |  | 52,364.01 thiab 74,518 |  | 4,364 |  | 4,364.01 thiab 6,210 |
| 7 |  | 59,046 |  | 59,046.01 thiab 84,027 |  | 4,921 |  | 4,921.01 thiab 7,003 |
| 8 |  | 65,728 |  | 65,728.01 thiab 93,536 |  | 5,478 |  | 5,478.01 thiab 7,795 |
| Rau txhua tus neeg los ntxiv rau tsev neeg, ntxiv |  | + 6,682 |  | + 6,682 thiab +9,509 |  | + 557 |  | + 557 and + 793 |

Peb tau muab cov foos ua ntawv thov kev pab xa tuaj rau txhua tsev neeg nrog rau ib daim ntawv ceeb toom rau cov niam txiv thiab cov saib xyuas. Yog xav ua ntawv thov nyiaj pab them rau tus nqi pluas noj los yog mis nyuj dawb los yog txo tus nqi, cov tsev neeg yuav tsum ua kom tiav ib daim ntawv thov kev pab thiab muab xa rov qab rau lub tsev kawm ntawv (tshwj tias ntshe ho tau txais ntawv qhia paub thaum pib xyoo kawm ntawv tias tus me nyuam tau ntawv pov thawj muaj feem tau txais kev pab ncaj qha lawm no xwb). Muaj daim luam ntawm cov foos no nyob hauv qhov chaw ua hauj lwm ntawm txhua lub tsev kawm ntawv. Lub chaw khiav hauj lwm los yog lwm cov neeg ua hauj lwm yuav muab cov lus uas muab tso rau hauv daim ntawv ua thov kev pab los yog kom paub tias txhua yam muaj tseeb tsis hais lub sij hawm twg thaum lub xyoo kawm ntawv. Cov ntawv ua thov kev pab no yuav muab xa mus thaum twg los tau lub sij hawm qheb xyoo kawm ntawv.

Yuav kom tau txais cov pluas noj los yog mis nyuj dawb los yog txo tus nqi rau cov me nyuam hauv tsev neeg uas ib tus los yog ntau leej tau txais FoodShare, FDPIR, los Wisconsin Works (W-2) cov nyiaj ntsuab, teev FoodShare, FDPIR los yog W-2 tus case naj npawb, lub npe txoj haujlwm, teev lub npe ntawm txhua tus me nyuam kawm ntawv, kos npe rau daim ntawv ua thov kev pab, thiab muab xa rov qab mus rau lub tsev kawm ntawv qhov chaw ua hauj lwm.

Yuav kom lub tsev kawm ntawv cov neeg ua hauj lwm txiav txim tau tias muaj feem tau txais kev pab pluas noj los yog mis nyuj dawb los yog txo tus nqi ntawm cov tsev neeg uas tau txais FoodShare, FDPIR los yog W-2 cov nyiaj ntsuab, tsev neeg ntawd yuav muab cov lus ntawm no tso rau hauv daim ntawv ua thov kev pab: cov npe neeg tas nrho nyob hauv lub tsev, tas nrho cov neeg hauv lub tsev muaj tsawg leej, thiab tus neeg muaj hnub nyoog uas kos npe rau ntawm daim ntawv ua thov kev pab yuav tsum muab plaub tus lej kawg (four digits) ntawm nws tus Social Security Naj npawb los yog kos rau lub npov (box) ntawm sab xis uas sau tias “Check if no SSN” (Kos ntawm no yog tsis muaj tus SSN). Thiab, muab txhua tus cov nyiaj tau los thiab seb yog tau qhov twg los (nyiaj hauj lwm, welfare, nyiaj them yug me nyuam, thiab lwm yam).

Raws li tsab cai hais txog kev pab cov pluas noj thiab mis nyuj dawb los yog txo tus nqi (*Title of Determining Official*)

yuav muab daim ntawv ua thov kev pab los xyuas thiab txiav txim qhov muaj feem tau txais kev pab. Yog tus niam txiv los yog tus saib xyuas tsis txaus siab raws li qhov tus neeg ua hauj lwm tau txiav txim, nws yuav tham tau nrog tus neeg ua hauj lwm ntawd txog qhov no. Yog tus niam txiv/tus saib xyuas xa ua ib daim ntawv tsis txaus siab, nws yuav hu tau los yog sau ntawv tau mus rau: *(Name, Title, Address and Telephone of Hearing Official)* .

Yog yuav tau muaj ib lub rooj mloog kev ncaj ncees (hearing) los sib hais txog qhov uas tau txiav txim no, tsab cai kuj muaj ib cov lus qhia txog lub rooj mloog kev ncaj ncees tus txheej txheem.

Yog cov neeg hauv tsev neeg leej twg poob hauj lwm los yog cov neeg muaj pauv, tsev neeg yuav tau hu qhia rau lub tsev kawm ntawv paub. Cov kev pauv no yuav ua rau tsev neeg muaj feem tau txais cov pluas noj los yog mis nyuj dawb los yog txo tus nqi yog tsev neeg cov nyiaj tau los poob rau ntawm theem los yog qis dua theem uas muab qhia rau daum toj saud, thiab lawv yuav rov ua ntawv thov tau txhua lub sij hawm.

Cov me nyuam uas muab tso rau niam qhuav txiv qhuav pab tu (foster care) muaj feem tau txais cov pluas noj dawb. Cov me nyuam uas nyob nrog niam qhuav txiv qhuav kuj yuav cia li muaj feem tau txais kev pab yam tsev neeg tsis tas ua ntawv thov. Cov tsev neeg uas muaj cov me nyuam nyob nrog niam qhuav txiv qhuav thiab tsis-nrog yuav xaiv tau qhov muab tus me nyuam nyob nrog niam qhuav txiv qhuav tso ua ib tus neeg hauv tsev neeg, thiab cov nyiaj tau los twg uas muaj rau tus me nyuam nyob nrog niam qhuav txiv qhuav, nyob rau ntawm tib daim ntawv ua thov kev pab uas muaj lawv cov me nyuam uas tsis-yog nyob nrog niam qhuav txiv qhuav.

Cov lus los yog ntaub ntawv uas tsev neeg muab tso rau hauv daim ntawv ua thov kev pab yog tsis pub leej twg paub. Tsab Cai Lij Choj (Public Law) 103-448 muaj kev txwv qhov tso tawm tus me nyuam kawm ntawv qhov tau txais pluas noj dawb los yog txo tus nqi rau cov neeg uas muaj feem xyuam rau ntawm txoj kev tswj hwm thiab saib xyuas tsoom fwv teb chaws los yog tsoom fwv xeev cov kev pab cuam rau kev kawm ntawv. Lwm yam hauj lwm xws li cov nqi them phau ntawv yuav tsum tau ntawv tso cai ntawm niam txiv/tus saib xyuas.

Raws li tsoom hwv teb chaws txoj cai lij choj hais txog cov cai pej xeem thiab Teb Chaws Meskas Feem Hauj Lwm Saib Xyuas Kev Ua Qoob Loo (US Department of Agriculture, USDA) cov kev cai thiab cov cai hais txog cai pej xeem, lub chaw ua hauj lwm no raug txwv tsis pub muaj kev ntxub ntxaug vim yog saib raws haiv neeg, xim tawv nqaij, lub teb chaws yug, poj niam los sis txiv neej (xws li kev txheeb qhia tias yog poj niam los txiv neej thiab kev nyiam rau fab kev sib daj sib deev), kev xiam oob qhab, hnub nyoog, los sis kev pauj kua zaub ntsuab los sis kev ua pauj rau kev sawv nqua hu cov cai pej xeem yav ua ntej.

Lub khoos kas no cov ntaub ntawv kuj yuav muaj ua lwm hom lus uas tsis yog lus Askiv thiab. Cov neeg xiam oob qhab uas xav tau lwm txoj hauv kev sib txuas lus los txais lub khoos kas no cov ntaub ntawv (xws li Cov Ntawv Rau Neeg Dig Muag, cov ntawv luam ua tus ntawv loj, cov suab kaw lus, Hom Lus Piav Tes Meskas, thiab lwm yam) yuav tsum tiv tauj rau Lub Chaw Ua Hauj Lwm hauv Lub Lav los sis hauv cheeb tsam uas yog tus saib xyuas lub khoos kas los sis USDA lub TARGET Center ntawm tus xov tooj (202) 720-2600 (kaw suab thiab TTY) los sis tiv tauj rau USDA dhau los ntawm Federal Relay Service ntawm tus xov tooj (800) 877-8339.

Txhawm rau ua daim ntawv tsis txaus siab txog kev ntxub ntxaug hauv lub khoos kas, Tus Neeg Tsis Txaus Siab yuav tsum ua kom tiav Daim Foos AD-3027, USDA Daim Foos Hais Kev Tsis Txaus Siab Hauv Lub Khoos Kas uas yog tuaj yeem mus muab tau nyob hauv online ntawm: <https://www.fns.usda.gov/sites/default/files/resource-files/ad3027-hmong.pdf>, muab los ntawm USDA txhua lub chaw ua hauj lwm, los ntawm kev hu rau tus xov tooj (866) 632-9992, los sis yog los ntawm kev sau ntawv rau USDA qhov chaw nyob. Tsab ntawv yuav tsum muaj tus neeg tsis txaus siab lub npe, chaw nyob, nab npawb xov tooj, thiab sau cov lus piav qhia qhov kev ntxub ntxaug uas koj tau iab liam kom ntxaws txaus los qhia rau Tus Tub Tuav Ntaub Ntawv Pab rau Cov Cai Pej Xeem (Assistant Secretary for Civil Rights, ASCR) hais txog qhov xwm txheej thiab hnub tim uas muaj qhov kev yuam cov cai pej xeem uas raug iab liam ntawd tshwm sim. Yuav tsum muab daim foos AD-3027 los sis tsab ntawv uas sau tiav lawm xa mus rau USDA los ntawm:

1. **xa pais xab nis:**

U.S. Department of Agriculture Office of the Assistant Secretary for Civil Rights 1400 Independence Avenue, SW Washington, D.C. 20250-9410; los sis

1. **fev:**

(833) 256-1665 los sis (202) 690-7442; los sis

1. **xa email:**

[program.intake@usda.gov](mailto:program.intake@usda.gov)

Lub chaw ua hauj lwm no yog ib lub chaw uas muaj vaj huam sib luag.